קורט בלוך

קורט דוד בלוך (בגרמנית: Curt David Bloch;‏ 1908 – 1975) היה עורך דין וסופר יהודי גרמני. במהלך השואה, בעת שהסתתר בהולנד, כתב 95 גיליונות של כתב עת סאטירי על הנאצים בכלל והיטלר בפרט, ועל ושיתוף פעולה של ההולנדים עם הנאצים. בלוך נולד ב-1908 בדורטמונד. הוא למד משפטים בברלין. לאחר עלייתו של היטלר לשלטון ב-1933 וחקיקת החוק לשיקום שירות המדינה המקצועי כתב בלוך מכתב לרשויות המתנגד לחוק. בעקבות כך נעשה בלוך מבוקש בידי הגסטפו, וברח לאמסטרדם שם מצא עבודה אצל יבואן וסוחר של שטיחים פרסיים. כשפלשו הגרמנים להולנד ב-1940, נשלח בלוך על ידי החברה שהעסיקה אותו להאג, אך בשל ההגבלות שהטילו הגרמנים על העסקת יהודים לא הולנדים, הוא נשלח לאנסחדה, ומצא שם עבודה במועצה היהודית המקומית - ארגון שהוקם על ידי הנאצים כדי ליישם את גזירותיהם על האוכלוסייה היהודית. הוא הוגדר כיועץ לענייני מהגרים, אך עד מהרה ריחפה גם עליו סכנת הגירוש למחנה ריכוז. הוא מצא מקלט ומחסה בביתו של קברן בשם ברטוס מנקן ואשתו אלידה. מי שארגן עבורו את מקום המסתור היה Leendert Overduin(אנ'), כומר שהקים קבוצה שעזרה בדרך זו לכאלף יהודים. יחד עם זוג נוסף (קרולה וולף וברונו לובנברג), ניתן להם מחבוא בחלל צר בעליית הגג, שם שהו מאוגוסט 1943 ועד לשחרורם ב-1945. לאחר תום המלחמה חזר בלוך לאמסטרדם, שם הכיר ניצולת אושוויץ בשם רות קאהן ונישא לה. בשנת 1948 היגרו לניו יורק. בלוך נפטר ב-1975 ממחלה בכבד. בעודו מסתתר באנסחדה, החל בלוך להפיק מגזין שבועי, "הקברט התת-ימי", (Onderwater-Cabaret או בקיצור: O.W.C) תוך שימוש בחומרים שבעלי ברית הולנדים הביאו לו ולקרולה וולף לצד מזון וצרכים אחרים. בלוך פרסם 95 גיליונות, שכל אחד מהם כלל אמנות מקורית, ושירים סאטיריים שכוונו בעיקר לנאצים ומשתפי הפעולה שלהם בקרב ההולנדים. למרות שבלוך היה מרותק לעליית הגג, הוא עשה מאמצים לחלוק את עבודתו עם אחרים שחיים במסתור. המגזינים הופצו בין האנשים שאיתם חלק את ה"סטודיו" הנסתר. ייתכן שהמגזינים הובאו גם ליהודים אחרים במחבוא דרך בעלי ברית הולנדיים, מה שהציע להם הצצה לתקווה ובריחה רגעית מהמציאות הקשה איתם התמודדו. התפשטות ה"קברט התת-ימי" מילאה תפקיד חיוני בטיפוח תחושת האחדות והחוסן בקרב המדוכאים על ידי הנאצים. הגיליון האחרון פורסם ב-3 באפריל 1945, היום שבו שוחררה אנסחדה. גיליון זה היה פוטומונטאז' של שני אנשים המטפסים החוצה דרך צוהר. כותרת הגיליון מכריזה שהם סוף סוף "מעל המים". ב-1948, בלוך אסף את כתבי העת והעביר אותם לביתו בניו יורק. אחר מותו של בלוך ב-1975, בני משפחתו לא הכירו את כתבי העת שלו. רק לאחר שאחת מנכדותיו הבינה מה תוכנם החל החקר אודותם. לנכדתו הוענקה במלגת מחקר לצורך זה, והיא המשיכה לתת חסות לפרסום המתחקה אחר ההיסטוריה שלהם ומקורות כתיבתו ואמנותו של סבהּ. מחקריה הובילו לפרסום ספר, "הקברט התת-ימי: ההתנגדות הסאטירית של קורט בלוך", מאת חירארד חרונפלד, שראה אור בהולנד בסוף 2023. בפברואר 2024 נפתחה במוזיאון היהודי של ברלין תערוכה בשם "הפסוקים שלי הם כמו דינמיט... - הקברט התת-ימי של קורט בלוך". השם נוצר בהשראת מונח ייחודי לשפה ההולנדית שפירושו באנגלית "לצלול מתחת למים", ובהולנדית משמעותו "להיעלם מעיני הציבור". הספר שיצא בהולנד: Gerard Groeneveld, 2023. Het Onderwater Cabaret | Satirisch verzet van Curt Bloch אוסף כל הגליונות של המגזין באתר Curt Bloch נינה סגל. ממקום מחבואו, פרסם מגזין שלגלג על היטלר. כעת הוא מוצג לראשונה. ניו-יורק טיימס. תורגם ל"הארץ" 23 בינואר 2024 Charlie English, 'Satirical resistance': The Magazine-Maker Who Risked His life Poking Fun at the Nazis, The Guardian, 18 Jan. 2024. Hidden Gems: Rediscovering Curt Bloch’s ‘The Underwater Cabaret, Place & Archive, Dec 19, 2023 Nina Siegal, He Made a Magazine, 95 Issues, While Hiding From the Nazis in an Attic, The New York Times, December 18, 2023 Jo Lawson-Tancred, A Trove of Satirical Magazines, Made by a Legal Clerk in Hiding During WWII, Will Go on View in Berlin, artnet, January 5, 2024 Sonja Anderson, While Hiding From the Nazis in an Attic, a Jewish Man Created 95 Issues of a Satirical Magazine, Smithsonian Magazine January 9, 2024 Cheryl Kempler, The Underwater Cabaret, Bnai B'rith International, January 23, 2024 “My Verses are Like Dynamite” Curt Blochʼs Het Onderwater Cabaret – Exhibition Preview, The Jewish Museum Berlin - Upcoming Exhibition 9 Feb to 26 May 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קורט בלוך".